El Loncon el xe un fiume de rinasita che el score inte ła Provincia de Pordenon e inte ła sità metropolitana de Venesia . El nasse come risorgive 'ntel comun de Casarsa della Delizia co el nome de Rio Lin. El score verso sud atraverso i sentri urbani de Villotta, in Friûl-Venezia-Giulia, in Blessaglia e Belfior , in Veneto . 'Ntel teritorio de Concordia Sagittaria el vien canałixà par poi vegner fora inte 'l Lemene a destra, a sud de Portogruaro . 28 mulini i xe stai costruìi longo el fiume: 22 in provincia de Pordenon e 6 in provincia de Venesia. De i 6 mulini de la region del Veneto, tutti costruii 'ntel comun de Pramajor, ghe ne resta in pie sol che 3: quel de Stagninbech , el Molin di Mezo e quello de Blessaglia. I altri 3 xe el Molin de Gerosa, el Molin de Salvarolo e el Molin de Prabedoi. Anca i canałi artificiałi doparài par bagnare i canpi i va nel Loncon. De 'sti canałi se pol parlar de i Saviedi, nel comun de Pramajor: Saviedo al Trator, Saviedo Comugne, Saviedo Salvariol, Saviedo di mezzo. Dal comune de Cinto Caomaggiore el riva el Lison che 'l se buta inte n'altro canal all'altezza de Pradipos e poi ntel Loncon tra Lison e Belfiore . Possibiłe che 'l vegna dal antico slavo o che 'l vol dir palù e dal'aggettivo sloven , pigro.